Әл-Муминун сүресі

118 аяттан тұрады.

Сүреде сенімнің негіздері ақида, таухид, монотеизм, рисалаһ, қайтадан тірілу, қиямаһ мәселелері талқыланады.

Алғашқы он төрт аят

23:001 Шынында иман келтіргендер құтылды. 
23:002 Олар, сондай мүміндер, намаздарында іштей жалбарынады. 
23:003 Олар, бос нәрселерден аулақ болады. 
23:004 Олар, зекеттерін береді. 
23:005 Олар, ұятты жерлерін сақтайды. 
23:006 Бірақ жұбайлары немесе меншіктілері болса, оларға сөгіс жоқ. 
23:007 Онда кім бұлардан басқаны іздесе, міне солар, шектен шығушылар. 
23:008 Олар, аманаттарын, уәделерін қорғаушы. 
23:009 Олар, намаздарына ұқыпты. 
23:010 Міне солар, мұрагерлер.
23:011 Олар онда мәңгі қалатын фердауыс жаннатына мұрагер болады.
23:012 Расында адамды нағыз балшықтан жараттық. 
23:013 Сонан кейін оны жатырда тұратын тамшы қылдық. 
23:014 Сосын тамшыны ұйыған қан жасадық. Ұйыған қанды кесек ет жасап, кесек етті сүйек жасадық та сүйектерге ет қаптадық. Сонан кейін оны басқа бір жаратылыс қып, жан салдық. Жаратушылардың шебері ұлы Алла.

Сенім білдірушілердің қасиеттері 
Сүренің алғаш он бір аяттары сенім білдірушілердің қасиеттерін сипаттайды.
Он екінші, он үшінші, он төртінші аяттар Аллаһ Тағаланың адамды қалай жаратқандығы жайлы айтылады.

Аллаһ Тағаланың Құранда Һуд адамдары жайлы ескертуі

"Елінің қарсы болған, ақыретті жасынға шығарған сондай-ақ Біз, өздеріне дүние тіршілігінде кеңшілік берген бастықтары: “Бұл өздерің құсаған ғана бір адам. Жегендеріңді жеп, ішкендеріңнен ішеді” деді. (23:33)

“Егер өздерің сияқты адамға бой ұсынсаңдар, рас сендер; сол уақытта зиянға ұшырайсыңдар.” (23:34)

“Сендерге; өліп, топырақ және сүйек болғанда; шын тіріліп, шығатындарыңды ескерте ме?” (23:35)

“Сендерге бұл ескертілген нәрсе; ұзақ, тым ұзақ!” (23:36)

“Дүниедегі тіршілігіміз ғана тіршілік. Кейіміз өлеміз, кейіміз өмір сүреміз де қайта тірілтілмейміз.” (23:37)

“Ол (Һұд) Аллаға өтірік жала жапсырған адам. Біз оған сенбейміз.” (23:38)"

Сілтемелер
 Құран

Дереккөздер

Санат:Құран сүрелері